 Quoniam evolutio temporum oblivioni caligine causas involuit, providit cautela hominum contractus illos scripto committere quorum stare et vivere memoriam expediret. Ideo  est quod presentis pagine scriptum fideliter attestatur quoniam molendinum Sancti Salvatoris apud Sanrei, in possessionem venerabilium Morimundensium et Cristensium abbatum venerit et quod  super hoc inter canonicos ipsos Sancti Salvatoris et memoratos abbates perpetua sit firmitate statutum. Plane idem canonici eum ipsum molendinum suum aliquando sub trecensu dimitte decrevissent placuit jamdictis abbatibus et toti eorum capitulo ut sepedictum molendinum sub certa et perpetua reciperent pensione ab ecclesia Sancti Salvatoris. Itaque [.....]a hinc inde convenientibus communi assensu et pacto firmatum est ut pro XXV solidis Metensis monete annuatim imperpetuum solvendis molendinum  illud et silvam prope positam ad ipsum pertinentem et pratum quod ante situm est et viam qua itur ad molendinum ipsi abbates et eorum successores habebunt et semper sine  omni controversia et reclamatione possidebunt, ita videlicet ut tribus septimanis ante festum sancti Johannis Baptiste vel tribus post, XXV solidos Metensium ad ecclesiam Sancti Salvatoris  annuatim [............]a reddendos sine omni occasione persolverunt. Quod si soluta hujus pensionis facta non fuerit, canonici memorati ad molendinum suum tam quam ad rem  propriam sine ulla contradictione recurrent. Si autem [....................]a mutari contigerit, marcam examinati argenti [................] [.................]a dare debet [.............]a approbatione  alicujus monetari boni juri. Ad hec si super eodem molendino questionem aut injustam vexatione adversus predictas abbatias moveri contigerit, idem canonici legitimam eis warandiam portabunt. Ut igitur in hoc facto nullus sit in posterum oblivioni locus nulla calumpnie occasio, presentes litteras approbatione  utriusque partis canonicorum dico et abbatum placuit sigillis roborari, ut scilicet nuda et aperta rei narratio firma permaneat et nullum subversionis periculum  veritas incurrat. 
Insuper concessimus predictis canonicis Sancti Salvatoris utriusque partis, videlicet de Morimundo et de Crista, plenariam participat omnium bonorum et orationum  qui apud nos fuerint, ut exinde Dominus nobis et vobis imperpetuum sue gratie tribuat incrementum. Hujus rei testes : Gido abbas Morimundi, Albertus abbas Vilerensis, Valo  abbas de Crista, Hugo primicerius et prepositus Sancti Salvatoris, Gerhardus majoris ecclesie decanus, Bertoldus ejusdem ecclesie cantor, Willermus cancellarius ejusdem ecclesie, Theodericus prior Morimundi,  Servarius prior Vilerensis. Hec acta anno incarnationis dominice M° C° XC° VI°.
